A casa d'Habsburgo u casa d'Austria ye una important familia reyal europea conoixita por haber fornito totz os emperadors d'o Sacro Imperio Román-Chermanico entre 1452 y 1740, tamién de l'Imperio Austriaco, dimpués Austro-Hongaro, dica a fin d'a Primera Guerra Mundial en l'anyo 1919. Os Habsburgo u "Austrias" reinoron tamién en a Corona de Castiella (dende Felipe el Hermoso como rei consort), y en a Corona d'Aragón (o rei Carlos I d'Aragón (1516–1556) estió tamién l'emperador Carlos V d'Alemanya), quedando establita en o Reino d'Espanya como dinastía reinant dica que en l'anyo 1700 fue sustituita por os Borbons.